
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 824 

29 Σεπτεμβρίου 1997 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορισμών 
δόμησης στην εκτός σχεδίου και εκτός ορίων οικι¬ 
σμών περιοχή της Κοινότητας Παχειάς Άμμου (Ν. 


Λασηθίου) . 1 

ΑΠΟΦΑΣΕΙΣ 

Τροποποίηση ρυμοτομικού σχεδίου οικισμού Καρίτσας 

Ν. Πιερίας στο Ο.Τ. 194-176 . 2 

Τροποποίηση ρυμοτομικού σχεδίου οικισμού Καρίτσας 
Ν. Πιερίας στο Ο.Τ. 29-48-30-49-31 -50-32-51 . 3 


ΠΟ ΛΕΟΔΟ ΜΙΑ 

ΔΙΑΤΑΓΜΑΤΑ 

( 1 ) 

Καθορισμός χρήσεων γης και όρων και περιορισμών δόμη¬ 
σης στην εκτός σχεδίου και εκτός ορίων οικισμών πε¬ 
ριοχή της Κοινότητας Παχειάς Άμμου (Ν. Λασηθίου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9,10 (παρ. 2), 11,14 και 17 
του Ν. Δ/τος της 17.7.1923 «Περί σχεδίων πόλεων κλπ.» 
(Α' 228) όπως μεταγενέστερα τροποποιήθηκαν και συ¬ 
μπληρώθηκαν. 

2. Τις διατάξεις του άρθρου 2ΘΑ του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Τις διατάξεις του άρθρου 91 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» 
(Α' 101). 

4. Την ΥΠΠΟ/ΑΡΧ/Α1/Φ24/18884/954/28.4.1992 
απόψαση της Υπουργού Πολιτισμού «Καθορισμός χρή¬ 
σεων γης και όρων δόμησης στη Ζώνη Β’ Προστασίας Αρ¬ 
χαιολογικού χώρου Γ ουρνιών (Περιφέρεια Κοινότητες Πα- 
χειάς Άμμου Νομού Λασηθίου Κρήτης)χ. 

5. Την 101/1993 γνωμοδότηση του Κεντρικού Συμβου¬ 


λίου Χωροταξίας Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

7. Τις 518/1993 και 149/1996 γνωμοδοτήσεις του 
Συμβουλίου της Επικράτειας, με πρόταση των Υπουργών 
Περιβάλλοντος Χωροταξίας και Δημοσίων Έργων και Πο¬ 
λιτισμού, αποφασίζουμε: 

Άρθρο 1 

Στην εκτός σχεδίου και εκτός ορίων οικισμού περιοχή 
της Κοινότητας Παχειάς Άμμου (Ν. Λασηθίου) η οποία 
εμπίπτει στη Ζώνη Β' Προστασίας Αρχαιολογικού χώρου 
Γουρνιών και έχει θεσμοθετηθεί με την ΥΠΠΟ/ΑΡΧ/Α1 / 
Φ24/47660/2488/22.10.1991 απόφαση της Υπουργού 
Πολιτισμού (Β' 997), όπως τα όριά της φαίνονται στο σχε¬ 
τικό πρωτότυπο διάγραμμα σε κλίμακα 1:5.000, που θεω¬ 
ρήθηκε από τον Προϊστάμενο της Δ/νσης Τοπογραφικών 
Εφαρμογών με την 68735/1996 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα, καθορίζονται χρήσεις γης και όροι και περιορι¬ 
σμοί δόμησης ως εξής: 

1. Χρήσεις γης: 

- κατοικία 

- Γεωργική χρήση με κάθε είδους καλλιέργειες 

- θερμοκήπια 

- εγκαταστάσεις τουρισμού και αναψυχής 

- αγροτικές αποθήκες 

- υδατοδεξαμενές 

- φρεάτια 

- αντλητικές εγκαταστάσεις 

- γεωτρήσεις 

2. Το κατώτατο όριο κατάτμησης και αρτιότητας ορίζε¬ 
ται σε δέκα (10) στρέμματα. 

3. Οι όροι και περιορισμοί δόμησης καθορίζονται ως 
εξής: 

α) Για τα κτίρια κατοικιών και τις εγκαταστάσεις τουρι¬ 
σμού και αναψυχής: 

-Μεγίστη συνολική επιτρεπομένη επιφάνεια του κτι¬ 
ρίου: εκατό (100,00) τ. μέτρα. 

-Μέγιστος επιτρεπόμενος αριθμός ορόφων των κτι¬ 
ρίων: ενός (1) με μέγιστο επιτρεπόμενο ύψος αυτών τρία 
και μισό μέτρα (3,50) μ. μετρούμενο από κάθε σημείο του 
γύρω φυσικού ή τεχνητά διαμορφωμένου εδάφους. 

-Πάνω από το μέγιστο επιτρεπόμενο ύψος των κτιρίων 

επιτρέπεται μόνο η κατασκευή καπνοδόχου, 
β) Για τις γεωτρικές αποθήκες: 

-Μέγιστη συνολική επιτρεπομένη επιφάνεια: έξι (6,00) 
τ. μέτρα). 

-Μέγιστο επιτρεπόμενο ύψος: δύο και μισό μέτρα 
(2,50) μ. μετρούμενο από τη γύρω στάθμη του φυσικού ή 
τεχνητά διαμορφωμένου εδάφους. 

- Οι γεωργικές αποθήκες ανεγείρονται σε άρτιο γήπεδο 
εφόοον δεν υπάρχει στο γήπεδο κτϊομα άλλης επιτρεπό¬ 
μενης χρήσης και πρέπει να ενσωματώνονται στο κτίσμα 
που τυχόν μελλοντικά θα ανεγερθεί χωρίς υπέρβαση της 
μέγιοτης συνολικής επιτρεπομένης επιφάνειας του κτι¬ 
ρίου των εκατό (100,00) τ. μέτρων. 

γ) Για τους λοιπούς όρους και περιορισμούς δόμησης 
των επιτρεπομένων χρήσεων εφαρμόζονται κατά χρήση οι 
διατάξεις του από 24.5.1985 Π.Δ/τος (Δ - 270) ^πως 
ισχύει. 

4. Γενικές διατάξεις. 

α) Για την κατασκευή κάθε επιτρεπομένου έργου απαι¬ 
τείται η προηγούμενη οριστική έγκριση της αρμόδιας Αρ¬ 
χαιολογικής Υπηρεσίας και η εκσκαφή των θεμελίων χω¬ 
ρίς χρήση μηχανικών μέσων, επίσης κατά την εκτέλεση 
κάθε έργου απαιτείται η επίβλεψη από την αρμόδια ΚΔ' 
Εφορεία Προϊστορικών και Κλασσικών Αρχαιοτήτων. 

β) Στα κτίσματα όλων ανεξαιρέτως των χρήσεων απαγο¬ 
ρεύεται η κατασκευή υπογείου, εκτός αν τούτο επιβάλλει 
η αρμόδια Αρχαιολογική Υπηρεσία για λόγους διατήρησης 
προστασίας εγκείμενων αρχαιοτήτων, 
γ) Τα κουφώματα πρέπει να είναι ξύλινα απλής μορφής, 
δ) Η θέση των κτισμάτων, μορφολογία όψεων, χρωματι¬ 
σμός και ο τρόπος επικάλυψης πρέπει να εγκρίνονται από 
το αρμόδιο Τοπικό Συμβούλιο Μνημείων, 
ε) Τα κτίσματα καλύπτονται υποχρεωτικά με οριζόντιο 


δώμα. Δεν επιτρέπεται η κατασκευή κεκλιμένης στέ¬ 
γης· 

στ) Απαγορεύεται οποιαδήποτε δραστηριότητα που έχει 
σαν αποτέλεσμα την υποβάθμιση του τοπίου ή θέτει σε 
κίνδυνο τα μνημεία. 

ζ) Νομίμως υφιστάμενα κτίρια ή δραστηριότητες των 
οποίων η χρήση αντίκειται στις παραπάνω διατάξεις απο¬ 
μακρύνονται εντός πέντε ετών. Για τα κτίρια και τις δρα¬ 
στηριότητες αυτές δεν χορηγείται άδεια επέκτασης της 
χρήσης τους. 

Άδεια χορηγείται μόνο για εκσυγχρονισμό των εγκατα- 
στάσεώντους, επισκευές κλπ. σύμφωνα με τις υποδείξεις 
της αρμόδιας Εφορείας Αρχαιοτήτων. 

η) Οικοδομικές άδειες οι οποίες έχουν εκδοθεί με τους 
πρόϊσχύοντες όρους δόμησης μέχρι την ημέρα δημοσιεύ- 
σεως του παρόντος, εκτελούνται όπως εκδόθηκαν. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 17 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΠΟΛΙΤΙΣΜΟΥ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓ. ΒΕΝΙΖΕΛΟΣ Κ. ΛΑΛΙΩΤΗΣ 

ΑΠΟΦΑΣΕΙΣ 

Αριθ. 21/8890/96 (2) 

Τροποποίηση ρυμοτομικού σχεδίου οικισμού Καρίτσας Ν. 
Πιερίας στο Ο.Τ. 194-176. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν με το Ν.Δ. 532/ 
70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του με αριθμό 183/86 Π.Δ/τος ΦΕΚ 
(70/Α). 

5. Τη 13/96 απόφαση του Κοινοτικού Συμβουλίου με 
την οποία γνωμοδοτεί για τροποποίηση του εγκεκριμένου 
σχεδίου Καρίτσας και συγκεκριμένα την κατάργηση του 
δρόμου μεταξύ των ΟΤ 194-176. 


6. Τη με αριθμό 67/96 εμονή στη 13/96 γνωμοδότηση 
του Κοινοτικού Συμβουλίου. 

7. Ότι δεν υποβλήθηκαν ενστάσεις 

8. Την από 13.11.96 γνωμοδότηση ίου ΣΧΟΠ Ν. Πιε¬ 
ρίας με την οποία γνωμοδοτεί σύμφωνα με την εισήγηση 
της Υπηρεσίας και συγκεκριμένα υπέρ της κατάργησης 
του δρόμου μεταξύ των ΟΤ 194-176 και τη δημιουργία 
ενιαίου ΟΤ (194-176), αποφασίζουμε: 

Εγκρίνουμε την τροποποίηση του ρυμοτομικού σχεδίου 
Καρίτσας στο ΟΤ 194-176 σύμφωνα με τη γνωμοδότηση 
του ΣΧΟΠ Ν. Πιερίας όπως αυτή φαίνεται στο συνημμένο 
διάγραμμα που συνοδεύει την παρούσα απόφαση. 

Από τις διατάξεις αυτής της απόφασης δεν προκαλείται 
δαπάνη σε βάθος του Κρατικού Προϋπολογισμού και του 
Προϋπολογισμού του ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως και το συνημμένο διάγραμμα να αναρτηθεί 
μετά τη δημοσίευσή της για 15 ημέρες στο ΤΠ & ΠΕ Ν. 
Πιερίας. 

Κατερίνη, 11 Σεπτεμβρίου 1997 

Ο Νομάρχης 
ΠΑΣΧ. ΜΠΡΟΦΙΔΗΣ 

Αριθ. 21/8893/96 (3) 

Τροποποίηση ρυμοτομικού σχεδίου οικισμού Καρίτσας Ν. 

Πιερίας στο Ο.Τ. 29-48-30-49-31-50-32-51. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν με το Ν.Δ. 532/ 
70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του με αριθμό 183/86 Π.Δ/τος ΦΕΚ 
(70/Α). 

5. Την 81/96 απόφαση του Κοινοτικού Συμβουλίου με 
την οποία γνωμοδοτεί για τροποποίηση του εγκεκριμένου 
σχεδίου Καρίτσας και συγκεκριμένα τη μετατόπιση του 
δρόμου μεταξύ των ΟΤ 29-48-30-49-31 -50-32-51. 

6. Τη με αριθμό 90/96 εμονή στην 81/96 γνωμοδότηση 
του Κοινοτικού Συμβουλίου. 


7. Ότι δεν υποβλήθηκαν ενστάσεις. 

8. Την από 13.11.96 γνωμοδότηση του ΣΧΟΠ Ν. Πιε¬ 
ρίας με την οποία γνωμοδοτεί υπέρ της τροποποίησης του 
σχεδίου και συγκεκριμένα για τη μετατόπιση του δρόμου, 
αποφασίζουμε: 

Εγκρίνουμε την τροποποίηση του ρυμοτομικού σχεδίου 
Καρίτσας στο ΟΤ 29-48-30-49-31-50-32-51 σύμφωνα 
με τη γνωμοδότηση του ΣΧΟΠ όπως αυτή φαίνεται στο 
συνημμένο διάγραμμα που συνοδεύει την παρούσα από¬ 
φαση. 

Από τις διατάξεις αυτής της απόφασης δεν προκαλείται 
δαπάνη σε βάθος του Κρατικού Πρ'. Όλογισμού και του 
Προϋπολογισμού του ΟΤΑ. 

Η απόφαση αυτή να δημοσιευΟπ στην Εφημερίδα της 
Κυβερνήσεως και το συνημμένο ’ ιγραμμα να αναρτηθεί 
μετά τη δημοσίευσή της για 15 · 'ρες στο ΤΠ & ΠΕ Ν. 
Πιερ'ιας. 

Κατερίνη, 11 Σεπτεμι .που 1997 

Ο Νομάρχης 
ΠΑΣΧ. ΜΠΡΟΦΙΔΗΣ 

